stanford-oval/wikipedia huggingface dataset:
פוקימון הסרט: ג'נסקט והאגדה שהתעוררה
עלילה

צבא ג'נסקט מגיע לאזור הררי מושלג שבעבר היה ביתם. בהווה, לאחר שלוש מאות מיליון שנים, האזור כבר לא ניתן למגורים. לפתע מתרחשת מפולת שלגים, ומיוטו מגיע ומצליח להציל ארבעה מתוך חמשת הג'נסקט. בהמשך מצליח מיוטו ללמוד את רצונם של הג'נסקט ולהבין מה הם מחפשים, הבית שלהם. ג'נסקט האדום, שמיוטו לא הצליח להציל, מופיע ותוקף את מיוטו, וצבא ג'נסקט עף לדרכו. מאוחר יותר הם רואים את קו הרקיע של עיר גדולה וטועים בה כביתם, מה שמוביל אותם לנסוע לשם.
אש, סיילן ואייריס מגיעים לעיר ניו טורק, שם המדריך שלהם, אריק, מאפשר להם לבקר בגבעות פוקימון, פארק טבע, לפני שהוא נפתח לקהל. כשהגיע, אש מוצא ומתיידד במהירות עם הדוז דרייב ג'נסקט. הג'נסקט האדום והדוז שוק דרייב ג'נסקט מופיעים וחושבים שפניו של אש אינן לשלום, והם מגיבים בתקיפה. הג'נסקט האדום מכריח את הדוז דרייב ג'נסקט לתקוף גם את אש. מיוטו מופיע ומגן על אש וחבריו מפני הג'נסקט, וגורם להם לעזוב.
באותו לילה, הג'נסקט מתחילים להשתלט על מרכז גבעות פוקימון, מבריחים את הפוקימונים האחרים ובונים גולם ענק. הגולם מאיים על אספקת החשמל של העיר, ולכן אש, אייריס ואריק יורדים למחתרת כדי לנסות ולתקן את הבעיה. לאחר כישלונם, הם נכנסים למרכז גבעות הפוקימון מלמטה, שם הדוז דרייב ג'נסקט מתנצל על תקיפתו של אש מוקדם יותר, וגרם לאש לחשוב שהוא לא מסוגל לא לציית לג'נסקט האדום. אייריס מבינה שהגולם היא הקן של הצבא של ג'נסקט וכי אלו מנסים להפוך את גבעות פוקימון לביתם החדש. פרליגייטר, שחי בגבעות פוקימון, מחל לתקוף את הקן ואת הג'נסקט האדום, אך מותקף בחזרה.
מיוטו, לאחר שנודע לו על מעללי צבא ג'נסקט, מופיע ומציל את פרליגייטר. מיוטו דורש מג'נסקט האדום לא לפגוע בפוקימונים אחרים, אך הוא מסרב להקשיב, והשניים יוצאים למרדף מהיר ברחבי העיר ניו יורק. בינתיים, הפוקימונים החיים בגבעות פוקימון נלחמים בשוק דרייב, בצ'יל דרייב ובבארן דרייב ג'נסקט. לאחר מכן חוזר הג'נסקט האדום על מנת להגן עליהם. הדוז דרייב ג'נסקט מקריב את עצמו למען אש על ידי ספיגת התקפה מצד הג'נסקט האחר, שגורמת לו להתעלף, מיוטו נלחם בארבעת הג'נסקט הנותרים ומצליח להביסם. עם זאת, בזמן הקרב הקן מתחיל לעלות באש.
הדוז דרייב ג'נסקט מתעורר ומנסה לכבות את האש, ואש שולח את אושאווט שלו כדי לעזור לכבות את האש. כל שאר הפוקימונים האחרים מתחילים לעזור, ומשתמשים בכל כוחם כדי להציל את הצ'יל דרייב, שוק דרייב ובארן דרייב מהלהבות. הדוז דרייב ג'נסקט נפגע על ידי פלומת אש גדולה ונופל לבריכת מים. שלושת הג'נסקט האחרים מבינים שהפוקימון האחרים אינם אויביהם ומצילים את אש מקורה נופלת.
מיוטו, שעדיין נלחם בג'נסקט האדום, נפגע מהתקפה ונופל, ומוצל על ידי אש. מיוטו והג'נסקט האדום מתכוננים לחדש את קרבם, אך אש רץ ביניהם ודורש מהם להפסיק. ארבעת הג'נסקט האחרים באים לצד אש ומבקשים ממנהיגם מנהיגם להפסיק לתקוף. הג'נסקט האדום טוען שכולם הם אויביו, ותוקף, אך מיוטו חוסם אותה ומשתמש ב-Psychic כדי לפלוט אותה לחלל. ביראת היופי של כדור הארץ, הג'נסקט האדום מבין שכל האנשים והפוקימונים הם חבריו. מיוטו וג'נסקט האדום לא מחזיקים מעמד, ונופלים מטה. אש ואייריס משתמשים בצ'ריזארד ובדרגונייט בניסיון להציל אותם ללא הצלחה, אך אושאווט, יתר הג'נסקט ופוקימוני פרא אחרים מצליחים לתפוס אותם על בועה גדולה של מים.
אש מבין שהמקום המושלם לג'נסקט לחיות בו הוא הפארק הלאומי אבסנטיה, המקום היחיד בו עדיין צומח פרח הפאנה לוטוס באופן טבעי. אש, אייריס, סיילן ואריק מובילים את הג'נסקט לפארק, ושם אלו מתחילים לבנות קן אחר. מיוטו מודה לאש שעזר לג'נסקט למצוא בית ואומר לו שתמיד יהיה אסיר תודה על כך שהם נפגשו, ולאחר מכן מתפתח למגה מיוטו Y, ועוזב.
מדבבים > דמויות ראשיות

| דמות | יפנית | אנגלית |
| --- | --- | --- |
| אש קטצ'אם | ריקה מטסומוטו | שרה נטוצ'ני |
פיקאצ'ו: איקואה אוטאני
| אייריס | אוי יקי | איילין סטיבנס |
| סיילן | מאמורו מיאנו | ג'ייסון גריפית' |
| ג'סי | מגומי האיאשיבארה | מישל נוטס |
| ג'יימס | שין איצ'ירו מיקי | קרטר קאטקרט |
| מיאו | אינוקו אינויאמה | קרטר קאטקרט |
| מספר | יונשו אישיזוקה | קן גייטס |
מדבבים > דמויות אורחות

ג'נסקט האדום (赤いゲノセクト): פוקימון קדום שקם לתחייה על ידי צוות פלזמה ומנהיג צבא ג'נסקט. נקרא בתחילה "פרויקט G". הצבא נמלט מצוות פלזמה לפני אירועי הסרט והאנימה בניסיונם לחזור למולדתם. מקום הימצאם הנוכחי אינו ידוע אך הם אחראים תחילה לאירועים מסוימים באנימה. צוות פלזמה "שיפר" אותו על ידי התקנת תותח על גבו שניתן לצייד בדיסקים המשנים את סוגו. ג'נסקט יכול גם לטוס במהירויות גבוהות במיוחד. הצבא מופיע בסרט בעיר ניו טורק, ונאבק נגד מיוטו. במהדורה היפנית המקורית, קולו של ג'נסקט האדום מדובב על ידי קואיצ'י יאמדרה. בגרסה האנגלית, המדבב הוא סקוט ריוו.
מיוטו (ミュウツー, Myūtsū): שיבוט מצליח של מיו שנעשה על ידי מאובנו של מיו, נאמר שהוא הפוקימון החזק ביותר שקיים. מיוטו זה הוא אינדיבידואל שונה לחלוטין מזה שהופיע בעבר בסרטי פוקימון, שכן הפעם בעל קול נשי ותכונות אישיות מובחנות לעומת מיוטו המקורי. הפעם מיוטו זוכה לצורה חדשה, בשם "מיוטו מעורר" (覚醒したミュウツー). בחדשות האחרונות למשחקי פוקימון X ו-Y, נחשפה צורה זו כחלק מצורת המגה אבולוציה החדשה של המשחקים. בגרסה היפנית המקורית, מיוטו מדובב ידי רייקו טקאשימה. בגרסה האנגלית, המדבבת היא מרים פולטרו.
אריק (エリック, Erikku): הוא מדריך בפארק שעובד בגבעות פוקימון בעיר ניו טורק ומשתתף בסרט כדמות אורחת. בגרסה היפנית מדובב אריק על ידי טאקאשי יושימורה, ובגרסה האנגלית מדובב על ידי ג'ייק פאק.
מוזיקה

שיר הסיום של הסרט נקרא "Egao" (בעברית: חיוך), בביצוע להקת הג'יי-פופ איקימונו גקארי.
פיתוח

הסרט נחשף לראשונה לאחר הקרנת הסרט פוקימון: קיורם נגד חרב הצדק. הטריילר היה אז זמין באתר הסרטים הרשמי של פוקימון ב-12 בדצמבר 2012, וחשף את ג'נסקט.
התפאורה של הסרט מבוססת על העיר ניו יורק, בדומה למשחקי פוקימון שחור ולבן, כאשר סנטרל פארק הוא המיקום המרכזי. הבמאי קוניהיקו יויאמה הצהיר כי זו נבחרה בניגוד לעיר מודרנית, עם הטבע הפראי והעתיק של ג'נסקט. ב-15 בפברואר 2013, פורסמה הטעימה הבאה של הסרט וחשפה את הכללתו של מיוטו בו. התסריטאי הידקי סונודה אישר בטוויטר כי מיוטו זה יהיה שונה אינדיבידואלית מהמיוטו בסרט הראשון, ויויאמה הצהיר שזו הייתה החלטתו בפוקימון סמאש.
ב-7 במרץ 2013 עודכן ערוץ היוטיוב הרשמי בשני טריילרים חדשים מהסרט. כאשר שניהם מציגים את מיוטו בסרט לצד ג'נסקט, וכן את הופעתו הראשונה של פוקימון מהדור השישי, סילביון בסרט האנימציה הקצר של פיקאצ'ו ואיווי.
הערות שוליים

↑  "Pokémon: Shinsoku no Genesect Film to Open on July 13". Anime News Network. 12 בדצמבר 2012. נבדק ב-13 בדצמבר 2012. {{cite web}}:  (עזרה)
↑  "Pokémon the Movie: ExtremeSpeed Genesect's Teaser Streamed". Anime News Network. 12 בדצמבר 2012. נבדק ב-13 בדצמבר 2012. {{cite web}}:  (עזרה)
↑  "Ash, Genesect, Mewtwo...and a City in Peril!". pokemon.com. 9 בספטמבר 2013. נבדק ב-9 בספטמבר 2013. {{cite web}}:  (עזרה)
↑  "Pokémon the Movie: Genesect and the Legend Awakened to Premiere in the Philippines". orendsrange.com. 19 באוקטובר 2013. נבדק ב-19 באוקטובר 2013. {{cite web}}:  (עזרה)
↑  "Amazon.com: Pokemon the Movie: Genesect and the Legend Awakened (DVD): Various: Movies & TV". amazon.com. ASIN B00FQI1R4Y. נבדק ב-28 בפברואר 2015. {{cite web}}:  (עזרה)
↑  Pokémon Best Wishes Episode 110 "A Friend...His Name is N!", TV Tokyo
↑  Pokémon Best Wishes Episode 117 "Team Plasma's Ambition! The Controlled Pokémon!!", TV Tokyo
↑  Pokémon Best Wishes Episode 119 "Team Rocket vs Team Plasma! Meowth and Corless!!", TV Tokyo
↑  "Twitter / sonodahideki: 今回のミュウツーは、前のミュウツーとは別の個体ですよー。前の ..." Hideki Sonoda. 11 ביולי 2013. נבדק ב-12 באוגוסט 2013. {{cite web}}:  (עזרה)
↑  "2013 Pokémon Trailer Reveals Ex-AKB48 Atsuko Maeda & New Mewtwo Form". Anime News Network. 18 באפריל 2013. נבדק ב-18 באפריל 2013. {{cite web}}:  (עזרה)
↑  "Resume for Miriam Pultro". IMDb. 23 באוקטובר 2013. נבדק ב-23 באוקטובר 2013. {{cite web}}:  (עזרה)
↑  "voicing Mewtwo in the new Pokémon movie". Official Miriam Pultro Website. 23 באוקטובר 2013. נבדק ב-23 באוקטובר 2013. {{cite web}}:  (עזרה)
↑  "幻のポケモン「ゲノセクト」、ポケモンセンターでプレゼント!!｜ポケットモンスターオフィシャルサイト". Pokemon.co.jp. נבדק ב-21 בדצמבר 2012. {{cite web}}:  (עזרה)
↑  "湯山監督のコメント | ポケモン映画公式サイト「神速のゲノセクト」同時上映「ピカチュウとイーブイ☆フレンズ」". Pokemon-movie.jp. אורכב מ-המקור ב-19 באפריל 2013. נבדק ב-28 בדצמבר 2012. {{cite web}}:  (עזרה)
↑  "園田英樹". Sonoda Hideki. נבדק ב-12 באוגוסט 2013. {{cite web}}:  (עזרה)
↑  "VIDEO: Two New "Pokémon Best Wishes! The Movie: ExtremeSpeed Genesect: Mewtwo Awakens" Promos". Crunchyroll. 7 במרץ 2013. נבדק ב-7 במרץ 2013. {{cite web}}:  (עזרה)
יעל דרזניק

| --- | --- |

 לידה:  19 באוקטובר 1978 (בת 46) 
 מדינה:  ישראל 
 השכלה:  תיכון בליך  אוניברסיטת תל אביב 
 מעסיק:  משרד האוצר, מרכז שניידר לרפואת ילדים בישראל 
 www.yaeldreznik.com
 
יעל דרזניק (נולדה ב-19 באוקטובר 1978) היא רופאה, מומחית בכירורגיית ילדים, העובדת במרכז שניידר לרפואת ילדים בישראל. בעברה הייתה כלכלנית ומנהלת מחלקה במשרד האוצר. מחברת ספרים על חוויותיה כרופאה.
ביוגרפיה

יעל דרזניק נולדה ב-1978 ברמת גן. היא בוגרת תיכון בליך בעיר. שירתה בצה"ל בחיל השריון כמאבחנת מחקר, ולאחר מכן בשירות מילואים בהתנדבות כרופאה בפלה"ק 179 וכמדריכת קורס טראומה - ATLS.
בשנים 2002–2005 למדה לתואר ראשון ושני בכלכלה באוניברסיטת תל אביב, והחלה לעבוד במשרד האוצר במחלקת ביטוח חיים, באגף שוק ההון, ביטוח וחיסכון. בשנת 2004 מונתה למנהלת מחלקת ביטוח חיים.
בשנת 2006 החליטה על הסבה ללימודי רפואה, והחלה ללמוד בפקולטה לרפואה באוניברסיטת תל אביב.
היא סיימה את לימודיה כדוקטור לרפואה בשנת 2013. ב-2014 סיימה את שנת הסטאז' בבית החולים תל השומר והחלה התמחות במחלקת כירורגיה ב' שם. בשנת 2017 המשיכה להתמחות ישירה בכירורגיית ילדים בבית החולים שניידר בפתח תקווה, והחל משנת 2021 עובדת כרופאה בכירה במחלקת כירורגיית ילדים במרכז הרפואי שניידר.
במרץ 2022 יצא לאור ספרה הראשון, "עשרים ושש" בהוצאת ידיעות ספרים. הספר מתאר בגוף ראשון את זיכרונותיה במהלך תורנות אחת שנמשכת עשרים ושש שעות. הספר שהה ברשימת רבי המכר לשנה זו ותורגם גם לאנגלית לאמזון, בשם "And the night has yet to come". בהמשך, פרסמה באמזון את טרילוגיית הספרים "Surgeon’s life", הכוללת אספקטים בחיי הכירורגיה הכללית וכירורגיית ילדים.
בחודש מאי 2024 יצא לאור, בהוצאת ידיעות ספרים, ספרה "כבדו שערי עזה", המתאר את שאירע במתקפת הפתע על ישראל, מנקודת המבט של צוותי הרפואה, הסיעוד וההצלה. הספר כולל ראיונות עם מגוון בעלי תפקידים רפואיים: אחים, פרמדיקים, רופאים, עובדים סוציאליים ומנהלי בתי חולים, וכן מידע רפואי הקשור לניהול הטיפול בפצוע טראומה.
דרזניק עוסקת במחקר רפואי – בין היתר בתחום הכירורגיה האונקולוגית, ובמחלות מעי דלקתיות.
היא נשואה ואם לשתי בנות. מתגוררת ביהוד-מונוסון.
הערות שוליים

↑  יעל דרזניק פורשת מהאוצר, עדיף, 24 ביולי 2006
↑  "עשרים ושש" בהוצאת ידיעות ספרים
| --- | --- |
בקרת זהויות :  NLI: 987007463141205171  GND: 1298974070  ISNI: 0000 0004 0270 9785  LCCN: no2024100218  ORCID: 0000-0003-3076-8304  VIAF: 298726658   WorldCat (עם VIAF): 298726658
פוקימון הסרט: אני בוחר בך!

| --- | --- |

כרזת הסרט ביפנית
 מבוסס על:  פוקימון
 בימוי:  קוניהיקו יויאמה 
 הופק בידי:  סטושי שימואירה סוסומו מאטסויאמה אטסושי צ'יקו הידנאגה קאטאקאמי
 תסריט:  אטסוירו טומיוקה
 עריכה:  טושיו הנמי
 מדבבים בעברית:  דניאל מגון מאיה מיטלפונקט עדי בר לב קובי ליקורמן אגם שצברג יהויכין פרידלנדר טליה ברקאי דן שצברג מאיה בר שלום גילן שחף דור סרוגו מיה אלון עמי מנדלמן גדי לוי
 מוזיקה:  שינג'י מיאזאקי 
 צילום:  איה אושימה
 מדינה:  יפן 
 חברת הפקה:  OLM 
 חברה מפיצה:  טוהו
 שיטת הפצה:  וידאו על פי דרישה 
 הקרנת בכורה:  15 ביולי 2017 (יפן)
 משך הקרנה:  96 דק' 
 שפת הסרט:  יפנית 
 סוגה:  סרט ילדים, סרט הרפתקאות 
 הכנסות באתר מוג'ו:   pokemonichooseyou
 סרט קודם:  פוקימון: וולקניון והפלא המכני
 סרט הבא:  פוקימון הסרט: הכוח של כולנו
 דף הסרט ב־IMDb
 
פוקימון הסרט: אני בוחר בך! (יצא לאור במקור ביפן כ-"מפלצות כיס הסרט: אני בוחר בך!" 劇場版 ポケットモンスター キミにきめた！) הוא הסרט ה-20 בסדרת סרטי פוקימון. זהו הסרט הראשון שפורסם תחת הכותרת "מפלצות כיס - הזמן החלופי" ביפן.
הסרט עלה לאקרנים ב-15 ביולי 2017 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט עלה לקולנוע בהקרנה זמנית ב-5 בנובמבר 2017 בשתי השפות, ביפנית ובאנגלית, בנוסף, הסרט שודר בארצות הברית בדיבוב לאנגלית בערוץ דיסני XD ב-25 בנובמבר 2017 ובממלכה המאוחדת בערוץ "CITV" ב-8 בדצמבר באותה שנה, הסרט שודר בטלוויזיה בערוץ הילדים ב-2018 בדיבוב לעברית.
עלילה

אש קאטצ'ם קם מאוחר בבוקר לאחר ששבר את השעון המעורר מתוך שינה. הוא הגיע למעבדה של פרופסור אוק, אולם גילה ששלושת הפוקימונים ההתחלתיים, בלבזאור, סקווירטל וצ'רמנדר, נלקחו בידי מאמנים שהגיעו בזמן. אולם, אוק סיפר לו שיש לו עוד פוקימון אחד, פוקימון חשמלי בשם פיקאצ'ו. למרות עקשנותו של פיקאצ'ו וסירובו להיכנס לפוכדור, החליט אש לקחת את פיקאצ'ו ויצא איתו למסע.
מחוץ לעיר פאלט, אש ניסה לתפוס פידג'י, אך פיקאצ'ו סירב להילחם, אש ניסה לזרוק עליו אבן, אולם זה פגע בספירו במקום אשר חשב שפיקאצ'ו זרק עליו. לאחר שלהקת ספירו רדפה אחרי אש הפצוע והעייף, אמר אש לפיקאצ'ו לחזור לפוכדור ופיקאצ'ו סירב. במקום זאת, פיקאצ'ו הבריח את הספירואים במכת ברק והגן על אש. כאשר הסערה חלפה, הו-או עף מעבר לשמיים להפיל נוצה אשר נקראת נוצת הקשת. אש ופיקאצ'ו החליטו ללכת למצוא את הפוקימון האגדי.
לאחר ששמעו שהפוקימון האגדי אנטיי קרוב, אש ועוד מספר מאמנים רצו ליער ללכוד אותו. אש מצא את אנטיי, אולם נכנס לעימות עם מאמנת פוקימונים שם וריטי ופרופסור פוקימונים צעיר ומתחיל בשם סורל. כאשר אנטיי ברח, אש ווריטי נכנסו למריבה וסורל עוזב, מספר להם שהם צריכים למצוא מקלט ומהר. כאשר חיפשו מקלט, אש ווריטי מצאו צ'רמנדר, אשר שייך למאמן נבזי בשם קרוס אשר עזב אותו בגשם.
קרוס סירב לקחת את צ'רמנדר בחזרה, קרא לו חלש, ואש ווריטי לקחו את הצ'רמנדר ויחד הם חיפשו יחד מקלט. הם הגיעו למנהרה שם סורל הופיע ועזר וצ'רמנדר להבריא. סורל ציין שהו-או נותן את נוצת הקשת ל"גיבור הקשת" אשר ראוי להילחם בו, כאשר פוקימון צל בשם מרשאדו צופה בהם. בבוקר למחרת, אש שכנע את צ'רמנדר להצטרף אליהם למסע. החבורה הלכה בעקבות נוצת הקשת, אשר הדריך אותם אל רכס הרים ענק, על מנת לפגוש את הו-או. צ'מרנדר התפתח לצ'רמיליון. קרוס חזר ואתגר את אש לקרב עם האנסינרור שלו. צ'רמיליון הפסיד בקרב, ואש נהיה עצוב.
כעוס מההפסד, אש הודה שיכול היה לנצח עם פיקאצ'ו ואחר כך הוא השתוקק לתפוס בלבזאור או סקווירטל. לבד ביער, מרשאדו הכניס את אש לשינה ונוצת הקשת הפכה להיות שחורה. אש חלם שהפוקימונים לא היו קיימים והוא היה בבית ספר רגיל עם וריטי וסורל. כאשר הבין שמשהו חסר, הוא נזכר בפיקאצ'ו והוא התעורר בפני חבריו והתנצל בפניהם ובפני פיקאצ'ו, בעקבות כך צבע הקשת של הנוצה חזר. החבורה הבינה שהם נעשים קרובים יותר כאשר הנוצה החלה לזהור כיוון להר טנסיי.
בפסגה, החבורה הגיעה למבנה דמוי קריסטל בשם הר הקשת, אולם הם הופרעו בידי קרוס אשר רצה להילחם בהו-או בעצמו, ראה את הו-או בעצמו אולם לא השיג את הנוצה. האינסינרור של קרוס נלחם נגד הצ'רמיליון של אש אשר התפתח במהרה לצ'ריזארד והביס את אינסינרור. קרוס, שסירב לקבל את ההפסד, גנב את הנוצה ושם אותה בקריסטל, אולם היא נהייתה אפלה, דבר שגרם למרשאדו, סוכן של הו-או, להפוך את הפוקימונים המקומיים למרושעים ולתקוף את אש וחבריו. המאמנים נלחמים חזרה, אך היו המומים בעקבות חומרת המצב. אש סוף סוף החזיר את פיקאצ'ו לפוכדור כאשר הפוקימונים תקפו את אש, והוא החל להיעלם כאשר מרשאדו הבין שהנוצה מתפוררת.
אש מצא את עצמו בעולם אפור, למרבה המזל, הצליח לחזור לעולמו. אש לקח את נוצת הקשת החדשה ושם אותה במבנה קריסטל. הו-או הגיע ואש אתגר אותו לקרב עם פיקאצ'ו, אולם לא נראו תוצאות. קרוס עזב בכוונות טובות וגם וריטי וסורל נפרדו מאש להגשים את חלומותיהם. ואש ופיקאצ'ו המשיכו בדרכם במסע שלהם.
דיבוב

| דמות | ביפנית | באנגלית | בעברית |
| --- | --- | --- | --- |
| אש קטצ'אם | ריקה מאטסומוטו | שרה נאטוצ'ני | דניאל מגון |
| פיקאצ'ו | איקואה אוטאני | איקואה אוטאני קייט בריסטול (קטע דיבור) | איקואה אוטאני מאיה מיטלפונקט (קטע דיבור) |
| מספר | אונשו אישיזוקה | רודג'ר פרסונס | עמי מנדלמן |
| דיליה קטצ'אם | מאסאמי טויושימה | שרה נאטוצ'ני | טליה ברקאי |
| פרופסור אוק | אונשו אישיזוקה | קרטר קאת'קארט | יהויכין פרידלנדר |
| ג'סי | מגומי היאשיברה | מישל נוטס | מאיה בר שלום |
| ג'יימס | שיניצ'ירו מיקי | קרטר קאת'קארט | גילן שחף |
| מיאו | אינוקו אינויאמה | קרטר קאת'קארט | דור סרוגו |
| האחות ג'וי | שוקו נאקאגאווה | מישל נוטס | עדי בר לב |
| וריטי | שיורי סאטו | סוזי מיירס | עדי בר לב |
| סורל | קאנאטה הונגו | דייוויד אוליבר נלסון | קובי ליקורמן |
| בונג'י | אראטה פורוטה | מייק פולוק | דן שצברג |
| קרוס | ריוטה אוסוקה | בילי בוב תומפסון | אגם שצברג |
| מרשאדו | קואיצ'י יאמאדרה | סימונה ברמן | סימונה ברמן |
הפצה > הפצה בקולנוע

הסרט עלה לאקרנים ביפן על ידי טוהו ב-15 ביולי 2017. ובארצות הברית הסרט עלה לקולנוע בהקרנה זמנית ב-5 בנובמבר באותה שנה.
הפצה > הפצה בטלוויזיה

בארצות הברית, הסרט שודר בדיבוב לאנגלית בערוץ דיסני XD ב-25 בנובמבר 2017 ובממלכה המאוחדת בערוץ "CITV" ב-8 בדצמבר באותה שנה.
הפצה > בישראל

הסרט שודר בטלוויזיה בערוץ הילדים ב-2018 בדיבוב לעברית.
ביקורות

הסרט קיבל ביקורות גרועות כלפי המעריצים., בעיקר בגלל חסרונם של ברוק ומיסטי לטובת שתי דמויות חדשות בשם וריטי וסורל, אפילו אחד מהם אמר: "זה כמעט כאילו שברוק ומיסטי לא היו קיימים". ביקורת נוספת עלתה כאשר פיקאצ'ו דיבר בשפת בני אדם. בנוסף בקטע הסיום הוצגו הדמויות המקוריות מהסדרה לזמן מאוד קצר, דבר אשר הכעיס את המעריצים הוותיקים.
הערות שוליים

↑  Hoffer, Christian (10 ביולי 2017). "New Pokemon Movie Just Erased Two Key Characters from Ash's Past". WWG. Pop Culture Media. נבדק ב-22 באוגוסט 2017. {{cite web}}:  (עזרה)
↑  Ashcraft, Brian (10 ביולי 2017). "New Pokémon Movie Rewrites History, Ditches Brock And Misty". Kotaku. נבדק ב-22 באוגוסט 2017. {{cite web}}:  (עזרה)
↑  Farokhmanesh, Megan (14 בנובמבר 2017). "Pikachu is talking now and it's very upsetting". The Verge. Vox Media. נבדק ב-26 בנובמבר 2017. {{cite web}}:  (עזרה)
↑  Plagge, Kallie (7 בנובמבר 2017). "Pokemon The Movie: I Choose You Ruins Pikachu". GameSpot. CBS Interactive. נבדק ב-26 בנובמבר 2017. {{cite web}}:  (עזרה)
↑  Hemmings, Hannah Mylrea (11 ביולי 2017). "Brock and Misty are being written out of Pokémon, and these people's childhoods are ruined". NME. Time Inc. נבדק ב-22 באוגוסט 2017. {{cite web}}:  (עזרה)
ט' בטבת

ט' בטבת הוא היום התשיעי בחודש הרביעי 
בשנה העברית, למניין החודשים מתשרי, והיום התשיעי בחודש העשירי 
למניין החודשים מניסן.
על פי הלוח העברי הקבוע, פרשת בר המצווה של ילד שנולד בט' טבת היא פרשת ויגש אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) ופרשת ויחי אם בר המצווה חל בשנה שלמה המתחילה ביום שני, או בשנה המתחילה ביום שלישי או ביום חמישי.
חגים ומועדים

צום תשעה בטבת: תענית צדיקים, שטעמה אינו ידוע בבירור.
אירועים היסטוריים

ד'תתכ"ז – פרעות גרנדה
ה'תקצ"ח – סמואל מורס מפעיל לראשונה את מכשיר הטלגרף
ה'תר"ז – איווה מתקבלת כמדינה ה-29 של ארצות הברית
ה'תרנ"ה – משפט דרייפוס: דרגותיו של אלפרד דרייפוס נשללות ממנו והוא מוגלה למאסר עולם באי השדים
ה'תשי"ב – הפגנות סוערות נגד הסכם השילומים, במהלכן מיודות אבנים לעבר הכנסת
ה'תשכ"ד – יצחק רבין מתמנה לרמטכ"ל
ה'תשנ"ב – העצרת הכללית של האו"ם מעבירה את החלטה 4686, המבטלת את  החלטה 3379, וקבעה כי הציונות אינה גזענות
ה'תשס"ז – סדאם חוסיין, שליט עיראק לשעבר, מוצא להורג בתלייה
ה'תשס"ט – ביום ה-10 למבצע עופרת יצוקה נהרגים 4 חיילי צה"ל בשני מקרים שונים עקב ירי פגז של טנק צה"ל
נולדו

ה'תרמ"ב – ישראל דה האן, קורבן הרצח הפוליטי הראשון בתקופה המודרנית בארץ ישראל (נרצח בה'תרפ"ד)
ה'תרס"ג – איגור קורצ'טוב, פיזיקאי רוסי, אבי פצצת האטום הסובייטית (נפטר בה'תש"ך)
ה'תרפ"א – הרב יעקב גלינסקי, מראשי תנועת המוסר בישראל (נפטר בכ"ב בשבט ה'תשע"ד)
ה'תש"ג – גדעון גכטמן, פסל ישראלי (נפטר ב-ה'תשס"ט)
נפטרו

(לפי המסורת) עזרא הסופר, ויש אומרים גם נחמיה, מנהיגי העלייה מבבל בתקופת בית שני
ד'תתכ"ז – רבי יהוסף הנגיד, וזיר גרנדה ובנו של רבי שמואל הנגיד
ה'שצ"ב – הרב אברהם חיים שור, מרבני גליציה
ה'תרל"ט – רבי יהודה בן רבי יעקב הורוביץ, האדמו"ר השני ממעליץ.
ה'תש"א – רוברט באדן פאוול, מייסד תנועת הצופים העולמית (נולד ב-ה'תרי"ז)
ה'תש"ה – הרב חזקיה הכהן רבין, רב ראשי בבוכרה (נולד ה'תרל"ב)
ה'תשכ"ד – טריסטן צארה, משורר יהודי ממוצא רומני, ממיסדי תנועת הדאדא (נולד ב-ה'תרנ"ו)
ה'תשכ"ט – טריגווה לי, פוליטיקאי נורווגי, מזכ"ל האו"ם הנבחר הראשון (נולד ב-ה'תרנ"ו)
ה'תשמ"ג – יעקב יהושע, מזרחן, סופר, חוקר תולדות היישוב ומנהל המחלקה המוסלמית והדרוזית במשרד הדתות.
ה'תשנ"ו – עלי שכטמן, סופר יהודי, מחשובי סופרי היידיש (נולד ב-ה'תרס"ח)
ה'תשס"ז – הרודן העיראקי סאדם חוסיין נתלה בבגדאד (נולד ה'תרצ"ז)
ה'תשפ"א – הרב יהודה הרצל הנקין, פוסק הלכה ישראלי-אמריקאי.
ח' בטבת – י' בטבת
כסלו
הערות שוליים

↑  כ-40.1% מכלל השנים.
↑  כ-59.9% מכלל השנים.
עזרא קורא את ספר התורה בירושלים
גל (מים)

גלי ים בחוף הרצליה
גלים באוקיינוס
הגל הגדול בסמוך לקאנאגאווה – הדפס עץ מעשה ידי אמן ההדפסים היפני קצושיקה הוקוסאי
במכניקת הזורמים, גל מים הוא תנודה מחזורית הנוצרת בגוף מים כגון ים, אגם או נהר. תנודות כאלו נוצרות כתוצאה מהשפעה של גורם חיצוני על גוף המים; למשל, גלי מים הנגרמים על ידי הרוח הם תוצאה של אינטראקציה המתחוללת בממשק שבין גוף המים לאטמוספירה. כמו בתופעות גליות אחרות, מרגע שנוצר הגל הוא ממשיך לנוע בכוחות עצמו מכוח האינרציה.
הכוחות שמאפשרים את התקדמותם של גלי מים משתייכים כמעט באופן בלעדי לשני סוגים: כוח הכבידה (והתגלמויותיו הפיזיות השונות, כגון לחצים הידרוסטטיים וכוח הציפה) המשמעותי באורכי גל ארוכים, וכוחות תאחיזה קפילריים הפועלים בפני השטח של המים ומשמעותיים באורכי גל קצרים. בהתאם לכך נהוג לחלק גלי מים לשני סוגים: גלי כבידה וגלים קפילריים. גל כבידה נוצר כאשר מתחוללת הסחה של גוף המים ממצב שיווי המשקל שלו (המתקבל כאשר פני המים אחידים בגובהם); הכוחות המחזירים, ששואפים להביא את פני המים חזרה לשיווי משקל, הם תוצאה של הכבידה. גלי מים ארוכים הנגרמים על ידי הרוח הם דוגמה לגלי כבידה, כמו גם גלי צונאמי וגלי גאות ושפל. לעומת זאת, אדוות הנוצרות על פני המים כאשר זורקים עליהם אבן קטנה הן דוגמה לגלים קפילריים.
גלי ים הנוצרים על ידי הרוח

הגלים נוצרים על פני הים במפגש שבין האוויר לבין המים. הרוח דוחפת את המים בכיוון תנועתה. אנרגיית התנועה של הרוח גורמת למולקולות המים לנוע בתנועה מעגלית, כאשר רדיוס המעגל בו הן נעות הוא הקובע את גובהו של הגל (תנועה זו מתוארת באיור 1, כאשר הקו הכחול הוא חתך הגל, והמעגלים הם מסלולי תנועת מולקולות המים).
למעשה, כאשר הגל אינו תלול במיוחד, מה שזז במים הוא איננו חומר אלא הפרעה. האנרגיה עוברת ולא המים. את הדבר ניתן לראות אם נסתכל במצוף של חכה. הוא אומנם עולה ויורד וזז קדימה ואחורה, אולם בחלוף הגל על פניו הוא חוזר למקומו ההתחלתי.
שלושה גורמים משפיעים על התפתחות הגלים:
עוצמת משב הרוח: ככל שהרוח חזקה יותר היא מעבירה יותר אנרגיה למים, ויתפתחו גלים גבוהים יותר.
משך זמן משב הרוח: תחילה יוצרת הרוח גלים קטנים, ההולכים וגובהים. נדרש זמן עד שהם מגיעים לגובהם המקסימלי.
אורך משב הרוח: קרוב לחוף ממנו נושבת הרוח נוצרים גלים קטנים יותר, ההולכים וגובהים עם ההתרחקות מהחוף.
בים שהגיע למלוא התפתחותו ייווצר גודל הגל התאורטי המרבי האפשרי בעבור רוח בחוזק, משך, ומרחק נשיבה נתונים. חשיפה נוספת של הגלים לרוח המסוימת הזאת יכולה לגרום רק לשחיקה של האנרגיה עקב השבירה של פסגות הגלים והופעתו של "קצף לבן". גלים באזור נתון הם באופן טיפוסי בעלי גיוון רחב של גבהים. לצרכים של דיווח מזג אוויר ואנליזה מדעית של סטטיסטיקת גלי הרוח, הגובה האופייני במהלך משך זמן נתון מבוטא בדרך כלל באמצעות גודל הנקרא גובה גל משמעותי (significant wave height). ערך זה מייצג את הגובה הממוצע של השליש העליון (הגבוה ביותר) של הגלים במשך זמן נתון (שבדרך כלל נבחר היכן שהוא בטווח שבין 20 דקות ל-12 שעות), או במערכת ספציפית של גלים או סערה. גובה הגל המשמעותי הוא גם הערך ש"צופה מנוסה" (למשל מלח מצוות של ספינה) יאמוד מתצפית ויזואלית של מצב הים. עקב השונות הגבוהה של גובהי הגלים, הגלים האינדיבידואליים הגבוהים ביותר הם בהסתברות גבוהה מעט פחות מפעמיים גובה הגל המשמעותי בעבור יום נתון של סערה.
גלי ים הנוצרים על ידי הרוח > סיווג גלי רוח

שלושה סוגים שונים של גלי רוח מתפתחים במשך הזמן:
גלים קפילריים, או אדוות.
גלי סערה (seas).
סוואלים.
אדוות מופיעות על פני מים חלקים כאשר הרוח מנשבת, אך הן דועכות מהר כשהרוח מפסיקה. הכוח המחזיר שמאפשר להן להתקדם הוא מתח הפנים. גלי סערה הם תנועות בקנה מידה גדול יותר, לעיתים קרובות בלתי סדירות, שנוצרות תחת רוחות ממושכות. גלים אלו נוטים להתקיים במשך זמן ארוך בהרבה, גם אחרי שהרוח דעכה, והכוח המחזיר שמאפשר להם להתקדם הוא כוח הכבידה. כאשר הגלים הללו מתרחקים מהאזור בו נוצרו, הם מתפצלים באופן טבעי לקבוצות בעלות כיוון ואורך גל משותף. חבילות הגלים שנוצרות באופן הזה נקראות סוואלים (swells). לעיתים קרובות סוואלים נעים בכיוון שונה מכיוון הרוח המקומית, זאת שכן רצפים סדירים כאלה של גלי ים אינם נוצרים על ידי הרוח המקומית, אלא על ידי מערכות מזג אוויר מרוחקות, בהן רוח נשבה במשך זמן לאורך מרחק נשיבה (fetch) גדול.
"גלי פרא" יחידניים (לעיתים נקרא גם "גל משוגע" או "גל מפלצתי") הגבוהים בהרבה משאר הגלים במצב הים (sea state) יכולים להיווצר. גלים כאלו הם שונים מגאות, הנגרמים על ידי כוחות המשיכה הכבידתיים של הירח והשמש, גלי צונאמי הנגרמים על ידי רעידות אדמה תת-מימיות, או גלים שנוצרים על ידי פיצוץ תת-מימי או פגיעת מטאוריטים – לכל אלו יש אורך גל גדול הרבה מאשר גלי פרא.